36-årige Karim Zaza har sagt til sportsdirektør Lynge Jakobsen, at han gerne vil forlænge med klubben. Det skriver Nordjyske. - Jeg vil gerne spille på højeste niveau, hvis der er mulighed for det. I første omgang har jeg dog fokus på, at vi redder os i Superligaen. Lynge (Jakobsen, sportsdirektør, AaB red.) og jeg har haft en snak, og vi skal snakke sammen igen i slutningen af april, siger Karim Zaza til avisen. Zazas kontrakt udløber efter denne sæson, og fremtiden er endnu uvis for målmanden. - Så vidt jeg kan se i Premier League, er der en del keepere, der er ældre end mig. Van der Sar er 40. Jeg føler fysikken er ok, og jeg leverer, det jeg skal, så det er op til klubben, hvad de vil, siger Karim Zaza.

Opsummering:
AaB's aldrende målmand vil gerne forlænge sin kontrakt med superligaklubben